《浣溪沙 题张瓞生美人图》
清代·梁鼎芬

才信飘摇到此时。春魂休系两三枝。却看双燕也因谁。

碧藓屟痕凭细数，翠鬟扇景起相思。断肠吟出落花词。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。